Държавен вестник, бр. 37, 2024 г., стр. 23

БРОЙ  37	
Д Ъ Р Ж А В Е Н  В Е С Т Н И К 	
СТР.  23  
султ до лечение в специализирано звено. Чрез 
въвеждане на организационни мерки, унифи-
цирани протоколи за поведение и обучение на 
персонала на тези звена ще се стремим към 
намаляване на времето за започване на ре-
канализационни терапии, като дългосрочната 
ни цел е да се доближим до целевите показа-
тели, заложени в Европейския план за борба 
с инсулта – намаляване на средното време 
на започване на процедура под 120 минути 
за венозна тромболиза и време на начало на 
реперфузия до по-малко от 200 минути при 
ендоваскуларно лечение.
Целеви препоръки на политиката до 2030 г.:
 Да прилагаме ефективни политики за 
превенция на хроничните незаразни болести 
с акцент върху мозъчносъдовите заболявания.
 Да повишаваме непрекъснато осве-
домеността на хората за разпознаване на 
симптомите на инсулта и необходимостта от 
бърза реакция.
 Да осигурим адекватна организация 
и адекватно обезпечаване за своевременна 
реакция на системата за спешна медицинска 
помощ при обслужване на пациенти с мозъч-
носъдови инциденти.
 Да изградим мрежа от специализирани 
болнични звена („stroke“ центрове) за съвре-
менна диагностика и лечение на пациенти с 
мозъчносъдови болести.
 Да обучим необходимите специалисти 
за осигуряване на всички аспекти на гри-
жата – първичната профилактика, диагно-
стика, лечение, вторична профилактика и 
рехабилитация на пациенти с инсулт и други 
мозъчносъдови заболявания.
Конкретните мерки за реализация на поли-
тиката и индикаторите за нейното изпълнение 
са предвидени в Плана за действие за изпълне-
ние на Националната здравна стратегия 2030.
Политика 3.5. Развитие на донорството и 
трансплантациите
Основни насоки на политиката:
Основно направление в политиката ще 
бъде реализацията на инициативи, които да 
обединят усилия на институциите, съсловните 
организации, неправителствените организации 
и всички други заинтересовани лица, които 
могат да допринесат за повишаване осведо-
меността на обществото относно донорството 
и трансплантацията в Република България и 
за промяна на обществените нагласи спрямо 
донорството. 
Целеви препоръки на политиката до 2030 г.:
 Да осъществяваме партньорства с органи-
зации от неправителствения сектор, публични 
личности, медии и други за провеждане на 
активни информационни кампании за попу-
ляризиране на донорството в обществото.
 Да подобрим организацията и коорди-
нацията в системата на болничната помощ 
за по-висока ефективност на дейностите по 
откриване и реализиране на донорите в мозъч-
на смърт и разширяване на обема и обхвата 
на извършваните трансплантации.
 Да създадем условия за непрекъснато 
повишаване на квалификацията на координа-
торите по донорство и трансплантационните 
екипи.
 Да повишим институционалния, ад-
министративен и експертен капацитет на 
компетентния орган по трансплантации и 
донорство.
 Да актуализираме приложимите стан-
дарти за осигуряване качеството на органи, 
тъкани и клетки при трансплантация.
 Да разширяваме международното сът­
рудничество, свързано с обмен на органи, 
тъкани и клетки и на информация и знания 
в областта на трансплантацията.
 Да осигурим всички необходими логис-
тични дейности за обезпечаване на донорски 
ситуации и международен обмен на органи.
Конкретните мерки за реализация на 
политиката и индикаторите за нейното из-
пълнение са предвидени в Плана за дейст-
вие за изпълнение на Националната здравна 
стратегия 2030 и Националната програма за 
насърчаване на донорството и подпомагане 
на трансплантациите в Република България.
Политика 3.6. Подобряване на психичното 
здраве и психиатричната грижа
Основни насоки на политиката:
Политиката за подобряване на психичното 
здраве е основана на схващането, че здравето 
се формира още в първите години на живота, 
поради което дейностите по промоция на 
психичното здраве следва да започнат още 
преди раждането и да продължат през целия 
период на детството, като в зависимост от 
различните характеристики на възрастовите 
периоди се прилагат специфични мерки. 
Политиката по превенция на психичното 
здраве ще продължи и през периода на трудо­
способна възраст с акцент върху превенцията 
на психичното здраве на работното място и 
отчитане на сложните взаимовръзки между 
психичното здраве и трудовата реализация и 
заетост на хората.
Основен елемент на политиката в частта 
за осигуряване на най-добра психиатрична 
грижа е да бъдат адресирани и преодолени 
установените проблеми с психиатричното об-
служване в страната, което е фрагментарно, 
несистемно и неотчитащо индивидуалните 
нужди на пациентите, особено на тези с тежки 
психични разстройства. 
Чрез Проект 3 „Модернизация и развитие 
на психиатричната помощ в България“ ще 
се извърши подобрение на материалната 
база в държавните психиатрични болници 
(ДПБ), Центровете за психично здраве (ЦПЗ) 
и психиатричните клиники и отделения в 
лечебните заведения към многопрофилни